Komisijos reglamentas (EB) Nr. 654/2001
2001 m. kovo 30 d.
nustatantis maksimalų kompensacinės pagalbos išmokos dėl 2000 metais vykusio ženklaus svaro sterlingų ir Švedijos kronos perkainojimo dydį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro [1], ypač į jo 4 straipsnio 2 dalį,
kadangi:
(1) 2000 m. svaras sterlingų ir Švedijos krona buvo ženkliai perkainoti taip, kaip tai nustatyta Reglamento (EB) Nr. 2799/98 1 straipsnio f papuntyje.
(2) Reglamentas (EB) Nr. 2799/98 nustato, kad valstybės narės gali suteikti kompensacinę pagalbą ūkininkams ženklaus perkainojimo atvejais. Tokia pagalba turi būti suteikta pagal šį reglamentą ir 1998 m. gruodžio 22 d. Komisijos reglamentą (EB) Nr. 2808/98, nustatantį išsamias žemės ūkio pinigų sistemos taikymo taisykles eurui žemės ūkyje [2], su paskutiniais pakeitimais, padarytais Reglamentu (EB) Nr. 2452/2000 [3].
(3) Maksimalus pirmosios kompensacinės pagalbos išmokos dalies dydis nustatomas Reglamento (EB) Nr. 2799/98 4 straipsnyje nustatyta tvarka.
(4) Pagal šio reglamento 4 straipsnio 3 dalį ir 4 straipsnio 6 dalies a papunktį atitinkamos išmokos turi būti sumažintos ar panaikintos sektoriams, kuriuose rinkos kaina atitinkamai valstybei narei buvo vidutiniškai lygi vidutinėms rinkos kainoms arba aukštesnė už jas tose valstybėse narėse, kurių valiutos per tą patį laikotarpį nebuvo ženkliai perkainotos. Aptariamose dviejose valstybėse šios sąlygos nėra įvykdytos galvijienos, javų, pieno ir pieno produktų sektoriuose. Todėl pirma minėti dydžiai neturi būti tikslinami.
(5) Pagal šio reglamento 4 straipsnio 3 dalį ir 4 straipsnio 6 dalies b papunktį vienos ar kelių išmokos dalių dydžiai gali būti sumažinti, kai pastebima, kad ryšys tarp operacinių įvykių datų atitinkamame sektoriuje ir ženklaus perkainojimo datos yra toks, kad niekaip negalima pagrįsti išvados, jog perkainojimas minėtu laikotarpiu turėjo kokios nors įtakos. Ši sąlyga yra įvykdyta cukraus sektoriuje, kuriame 20002001 m. prekybos metams faktiškai taikytinas kursas dar nėra žinomas. Todėl maksimalus pirmosios kompensacinės išmokos dalies dydis, nurodytas Reglamento (EB) Nr. 2799/98 4 straipsnio 6 dalies priešpaskutiniame papunktyje ir naudojamas kaip pagrindas antrajai ir trečiajai dalims, kurios būtų buvę nustatytos, jeigu b papunktis nebūtų buvęs pritaikytas, apskaičiuoti, taip pat turi būti nustatytas.
(6) Taip pat Reglamento (EB) Nr. 2808/98 8 straipsnio 1 dalies pirmoje pastraipoje nurodytas laikotarpis, kuris turi būti nustatytas prieš suteikiant kompensacines išmokas, turi būti nustatytas.
(7) Šiame reglamente numatytos priemonės atitinka atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Ženklaus perkainojimo, įvykusio 2000 metais, atveju Jungtinei Karalystei maksimalus pirmosios kompensacinės pagalbos išmokos dalies dydis, nurodytas Reglamento (EB) Nr. 2799/98 4 straipsnio 3 dalyje, yra 224,12 mln. eurų.
Ženklaus perkainojimo, įvykusio 2000 metais, atveju maksimalus dydis, nurodytas Reglamento (EB) Nr. 2799/98 4 straipsnio 6 dalies priešpaskutiniame papunktyje ir naudojamas kaip pagrindas antrajai ir trečiajai kompensacinės pagalbos išmokos dalims apskaičiuoti, yra 235,35 mln. eurų.
2 straipsnis
Ženklaus Švedijos kronos perkainojimo, įvykusio 2000 metais, atveju Švedijai maksimalus pirmosios kompensacinės pagalbos išmokos dalies dydis, nurodytas Reglamento (EB) Nr. 2799/98 4 straipsnio 3 dalyje, yra 11,12 mln. eurų.
Ženklaus perkainojimo, įvykusio 2000 metais, atveju maksimalus dydis, nurodytas Reglamento (EB) Nr. 2799/98 4 straipsnio 6 dalies priešpaskutiniame papunktyje ir naudojamas kaip pagrindas antrajai ir trečiajai kompensacinės pagalbos išmokos dydžiams apskaičiuoti, yra 11,84 mln. eurų.
3 straipsnis
Reglamento (EB) Nr. 2808/98 8 straipsnio 1 dalies pirmoje pastraipoje nurodytas laikotarpis vėliausiai baigiasi 2000 m. gruodžio 31 d.
4 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. kovo 30 d.